
Stanovisko hlavného kontrolóra k návrhu rozpočtu obce Pernek na rok 2017 s výhľadom na roky 2018 -2019
Stanovisko predkladá: 

Ing. Zuzana Zajičková, MBA
1 Úvod
V zmysle § 18f, odsek 1, písmeno c) zákona č. 369/1990 Zb. o obecnom zriadení v znení neskorších predpisov predkladám stanovisko k návrhu rozpočtu Obce Pernek na rok 2017 a k návrhu viacročného rozpočtu na roky 2018 – 2019.
2 Východiská pri posúdení predloženého rozpočtu
Pri spracovaní odborného stanoviska som vychádzala z posúdenia predloženého návrhu rozpočtu na rok 2017 a návrhu viacročného rozpočtu obce ( ďalej len „návrh rozpočtu“ ) z troch hľadísk:
Zákonnosť predloženého návrhu rozpočtu

Súlad so všeobecne záväznými právnymi predpismi

Návrh rozpočtu bol spracovaný v súlade o zákonom č. 523 / 2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov a zákonom o rozpočtových pravidlách územnej samosprávy.
Návrh rozpočtu zohľadňuje aj ustanovenia zákonov:
· č. 523/2004 Z.z. o rozpočtových pravidlách verejnej správy a o zmene a doplnení niektorých zákonov v z.n.p.,

· č. 582 / 2004 Z. z. o miestnych daniach a miestnom poplatku za komunálne odpady a drobné stavebné odpady v znení neskorších predpisov, na základe ktorého v súlade s § 2 ods. 3 predmetného zákona bolo vydané Všeobecne záväzné nariadenie obce o miestnych daniach a miestnom poplatku za komunálne odpady a drobné stavebné odpady (ďalej len VZN).
· č.  583/2004   Z.z.   o   rozpočtových   pravidlách   územnej   samosprávy  a   o zmene a doplnení niektorých zákonov v z.n.p.,

· č. 564 / 2004 Z. z. o rozpočtovom určení výnosu dane z príjmov územnej samospráve a o zmene a doplnení niektorých zákonov v znení neskorších predpisov. Návrh rozpočtu obce bol spracovaný v súlade so všeobecne záväzným nariadením obce o podmienkach určovania a vyberania dane z nehnuteľnosti, všeobecne záväzným nariadením o miestnych daniach a miestnom poplatku za komunálne odpady a drobné stavebné odpady
· č. 597/2003 Z.z. o financovaní základných škôl, stredných škôl a školských zariadení v znení neskorších predpisov a ostatné súvisiace právne normy

· č. 493/2011 ústavný zákon o rozpočtovej zodpovednosti
· nariadenia vlády SR č. 668/2004 Z.z. o rozdeľovaní výnosu dane z príjmov územnej samospráve v platnom znení.
Dodržanie informačnej povinnosti zo strany obce
Návrh rozpočtu bol zverejnený v obci obvyklým spôsobom na úradnej tabuli pred obecným úradom a na webovej stránke v zákonom stanovenej lehote, t. j. najmenej 15 dní pred jeho schválením v obecnom zastupiteľstve v súlade s § 9 ods. 2 zákona č. 369/1990 Zb. o obecnom zriadení v z. n. p.
Metodická správnosť predloženého návrhu rozpočtu

Návrh rozpočtu bol spracovaný podľa rozpočtovej klasifikácie v súlade s opatrením Ministerstva financií Slovenskej republiky č. MF / 010175 / 2004 – 42, ktorým sa ustanovuje druhová, organizačná a ekonomická klasifikácia rozpočtovej klasifikácie v znení neskorších predpisov, ktorá je záväzná pri zostavovaní rozpočtov územnej samosprávy. 

3 Tvorba návrhu rozpočtu
Návrh rozpočtu je spracovaný podľa zákona č. 583/2004 Z.z. o rozpočtových  pravidlách územnej samosprávy a o zmene a doplnení niektorých zákonov v z.n.p. v členení podľa § 9 ods. 1 citovaného zákona na:

· rozpočet na príslušný rozpočtový rok – rok 2017,

· rozpočet na rok nasledujúci po príslušnom rozpočtovom roku -  rok 2018,

· rozpočet na rok nasledujúci po roku, na ktorý sa zostavuje rozpočet podľa písmena b) – rok 2019.

Viacročný rozpočet je zostavený v rovnakom členení, v akom sa zostavuje rozpočet  obce na príslušný rozpočtový rok. Rozpočet obce na príslušný rozpočtový rok je záväzný, rozpočty na nasledujúce dva rozpočtové roky nie sú záväzné, majú len orientačný charakter, ich ukazovatele sa spresňujú v ďalších rozpočtových rokoch.

Viacročný rozpočet sa v súlade s § 10 ods. 3 až 7 zákona č. 583/2004

Z.z. o rozpočtových pravidlách územnej samosprávy a o zmene a doplnení niektorých zákonov v z.n.p. vnútorne člení na:

· bežný rozpočet, t.j. bežné príjmy a bežné výdavky,

· kapitálový rozpočet, t.j. kapitálové príjmy a kapitálové výdavky,

· finančné operácie.

Návrh rozpočtu vychádza z vývoja hospodárenia obce v roku 2016 a predchádzajúcich sledovaných rokoch. Návrh rozpočtu vychádza z doteraz známych skutočností a nadväzuje na predpokladané príjmy a výdavky. Pri zostavovaní rozpočtu obce bol braný do úvahy štátny rozpočet SR, v ktorom sa určuje objem podielu obce na výnose dane z príjmov fyzických osôb. V rozpočte sú vyjadrené finančné vzťahy k ŠR v rámci financovania prenesených kompetencií štátu, finančné vzťahy k štátnym fondom a fyzickým osobám - podnikateľom a právnickým osobám, ktorým sa poskytnú prostriedky z rozpočtu.
Na schválenie je predložený návrh rozpočtu obce na rok 2017 na úrovni hlavných kategórií ekonomickej klasifikácie. Po rekapitulácii jednotlivých kategórií predložený rozpočet predstavuje nasledovné objemy:

Bežný rozpočet spĺňa podmienku zák. 583/2004 o rozpočtových pravidlách územnej samosprávy §10 ods. 7, kde je stanovené, že bežný rozpočet je obec povinná zostaviť ako vyrovnaný alebo prebytkový.

Kapitálový rozpočet je postavený ako schodkový. Podľa citovaného zákona kapitálový rozpočet môže byť postavený ako vyrovnaný alebo prebytkový. Kapitálový rozpočet môže byť postavený aj ako schodkový, ak je tento schodok možné kryť prebytkom bežného rozpočtu, zostatkami finančných prostriedkov z minulých rokov, resp. návratnými zdrojmi financovania.

4 Záver

Odporúčam obecnému zastupiteľstvu predložený návrh rozpočtu schváliť.
V Perneku, 12.12.2016

